stanford-oval/wikipedia huggingface dataset:
תהילים פ'

תהילים פ' הוא המזמור השמונים בספר תהילים. (על פי המספור בוולגטה ובתרגום השבעים זהו המזמור ה-79 במספר).
על פי התלמוד, האות ע' במילה 'יער' (בפסוק יד) היא חצייה של ספר תהילים. כמו כן אות זו היא תלויה. בחלק מהגרסאות האות כ' שבמילה 'וכנה' היא אות רבתי.
סוגת המזמור וזמנו

מזמור פ' הוא מזמור מלך. במזמור משולבים זיכרונם של אירועים היסטוריים בתולדות עם ישראל, כיבוש הארץ וזאת לפי תיאורה של הגפן המתפשטת לכל עבר וכובשת כל חלקה טובה, בפסוקים ט'- י': ”ט גֶּפֶן, מִמִּצְרַיִם תַּסִּיעַ; תְּגָרֵשׁ גּוֹיִם, וַתִּטָּעֶהָ. י פִּנִּיתָ לְפָנֶיהָ; וַתַּשְׁרֵשׁ שָׁרָשֶׁיהָ, וַתְּמַלֵּא-אָרֶץ”, ונכתב בזמנו של דוד המלך. יש הטוענים כי מזמור זה נכתב אודות מלחמת אבן העזר ונפילת ארון הברית בידי הפלשתים, בה נחרבה שילה. זאת עולה מהמזמור המזכיר את צאצאיה של רחל, אפרים, בנימין ומנשה וממשיך בתיאור תבוסת בני ישראל ותחינת המשורר שיציל את עמו.
המלבי"ם טוען כי מזמור זה נכתב בימי עזרא ונחמיה: ”מזמור זה יסדוה בני אסף בימי עזרא ונחמיה ששבו מן הגולה ורצו לבנות ההיכל ואויביהם רצו להלחם אתם ולהשבית מלאכתם, והיו אז עניים ומרודים, וידמה שיבתם מבבל נגד שיבתם ממצרים...”
בתרגום השבעים נכתב בכותרת המזמור : "על האשורי". ייתכן ותהילים פ"ט מתאר את ימיה האחרונים של ממלכת יהודה עושה שימוש במשל המופיע במזמור זה. אך לא ברור בכמה קדמה כתיבתו של מזמור זה למזמור פ"ט אך מהכתוב עולה שהוא קדם לימי חורבן ממלכת ישראל וזאת כי אין במזמור תיאור של גלות ומעבר לכך המשורר מתפלל לה' שילחם בעד עמו.
כותרת המזמור

בנוסף למזמור זה התבנית "אֶל-שֹׁשַׁנִּים".ספר תהילים, פרק פ', פסוק א' מופיעה בשינוי קל: "עַל-שֹׁשַׁנִּים" במזמור מ"ה ומזמור ס"ט. ייתכן והכוונה לכלי נגינה. המונח "עֵדוּת" מעיד על סיווגו של המזמור מבחינת תוכן או סוגה ספרותית או מוזיקלית.
תוכן המזמור

מזמור זה מביע את תפילתו של עם ישראל כאשר אויבי ישראל כובשים את הארץ ומחריבים אותה. בעל המזמור מזכיר את חסדו של האל שהוביל את עמו במדבר בזמן יציאת מצרים ווהנחיל להם את הארץ. המשורר מתלונן כי ה' עזב את עמו ומתחנן שישוב ויושיע את העם. המשל במזמור מדמה את העם לגפן אשר ה' נטע אותה. ייתכן כי המשורר רומז לברכת יעקב ליוסף וזאת כי המשורר מתפלל בעד בית יוסף, וזאת על פי הפתיחה: "נֹהֵג כַּצֹּאן יוֹסֵף".
יציאת מצרים וכיבושה של הארץ שזורים במזמור בתיאור מצוקתו של העם בהווה עם היכנסו לארץ והתמודדותו עם אויביו: ”גֶּפֶן, מִמִּצְרַיִם תַּסִּיעַ; תְּגָרֵשׁ גּוֹיִם, וַתִּטָּעֶהָ.י  פִּנִּיתָ לְפָנֶיהָ; וַתַּשְׁרֵשׁ שָׁרָשֶׁיהָ, וַתְּמַלֵּא-אָרֶץ. יא  כָּסּוּ הָרִים צִלָּהּ; וַעֲנָפֶיהָ, אַרְזֵי-אֵל.יב  תְּשַׁלַּח קְצִירֶהָ עַד-יָם; וְאֶל-נָהָר, יוֹנְקוֹתֶיהָ.יג  לָמָּה, פָּרַצְתָּ גְדֵרֶיהָ; וְאָרוּהָ, כָּל-עֹבְרֵי דָרֶךְ.” המשורר משתמש בדימויים אלה גם כשהוא מבקש את הצלתו מה': ”הַבֵּט מִשָּׁמַיִם וּרְאֵה; וּפְקֹד, גֶּפֶן זֹאת.”. הניסים שחולל ה' מתוארים באמצעות דימויים המסבירים את שליטת האל בטבע.
המזמור בתפילה

המזמור משמש שיר של יום ביום השלישי או הרביעי של פסח לפי מנהג הגר"א, בשל אזכור יציאת מצרים בפסוק ט'.
המזמור בתרבות

היצירה Du Hirte Israel, höre, רי"ב 104, היא קנטטה שהלחין יוהאן סבסטיאן באך בהיותו בלייפציג. הקנטטה נפתחת בפסוק ממזמור זה: "רֹעֵה יִשְׂרָאֵל הַאֲזִינָה! נֹהֵג כַּצֹּאן יוֹסֵף, יֹשֵׁב הַכְּרוּבִים" וממשיכה בתיאור התלות של המאמין ברועה. החלק האחרון הוא פרפרזה על תהילים כ"ג.
המזמור בתרבות > במוזיקה החסידית

על המילים "רֹעֵה יִשְׂרָאֵל הַאֲזִינָה נֹהֵג כַּצֹּאן יוֹסֵף ישֵׁב הַכְּרוּבִים הוֹפִיעָה. ה' אֱלֹקִים צְבָקוֹת הֲשִׁיבֵנוּ הָאֵר פָּנֶיךָ וְנִוָּשֵׁעָה" מושר ניגון חב"ד שהולחן לרגל יום הולדתו ה-79 של הרבי מליובאויטש בשנת ה'תשמ"א.
הבט - פסוקים ט"ו, ט"ז במזמור מושרים על ידי מרדכי בן דוד באלבומו לולא תורתך.
לקריאה נוספת

אלחנן סמט, עיונים במזמורי תהילים, תל אביב, ידיעות ספרים, 2012, עמ' 179–214
הערות שוליים

↑  ראו רש"ש שדן האם הכוונה לחציים של אותיות או לחציים של מילים. אמנם באחרונים העירו שעל פי התהילים המצוי בידינו זה אינו נכון. וכתבו לבאר באופנים שונים.
↑  שלמה בכר רשתות תקשורת ודפוסי שכנוע בישראל בתקופת המקרא, תל אביב, מכון מופ"ת, 2005, עמ' 130
↑  ספר שמואל א', פרק ד'
↑  אמנון בזק, בראש השנה יכתבון, ירושלים, הרצוג, תשס"ה, עמ' 194
↑  פירוש המלבי"ם לתהילים פ', א'
1 2  גרשון ברין, עולם התנ"ך: תהילים ב', תל אביב, דודיזון עתי, 1995, עמ' 48
↑  עמוס חכם, ספר תהילים, ירושלים, הרב קוק, תש"ן, עמ' עו.
↑  שמאי גלנדר, החוויה הדתית במזמורי תהילים, ירושלים, מוסד ביאליק, תשע"ג, עמ' 156
↑  בשנים בהם יום טוב ראשון חל ביום ראשון או שלישי
↑  בשנים בהם חל יום טוב ראשון ביום חמישי או בשבת
↑  מעשה רב, הלכות פסח, קצד.
↑  ספר תהלים, פרק פ', פסוק ב'
↑  הניגון מפי הרב מנחם מענדל עמאר באתר חב"ד אינפו.
↑  מרדכי בן דוד אלוקים צבאות שוב נא, מתוך הופעה חיה בקריית מלאכי, לצפייה באתר יוטיוב.
↑  לולא תורתך, מרדכי בן דוד להאזנה ביוטיוב.
תהילים פ', דף תרגום תהילים לספרדית בידי רבי יהודה לאון טמפלו משנת 1671
תומאש פקהארט

תומאש פקהארט (בצ'כית: Tomáš Pekhart; נולד ב-26 במאי 1989 בסושיצה שבצ'כוסלובקיה) הוא כדורגלן צ'כי המשחק בעמדת החלוץ בקבוצת לגיה ורשה ובנבחרת צ'כיה.
קריירה

פקהארט החל לשחק כדורגל בקבוצת סושיצה מעיר הולדתו שבמחוז פלזן, ובהמשך שיחק בקבוצת קלטאו ובמחלקת הנוער של סלביה פראג. במהלך שנת 2006 התקיים אליפות אירופה לנבחרות עד גיל 17, שנערך בלוקסמבורג. במהלך הטורניר כבש פקהארט שני שערים, כאשר אחד מהשערים נכבש בגמר מול נבחרת רוסיה בו הפסידה נבחרת צ'כיה בבעיטת עונשין.
בעונת 2006/2007 חתם פקהארט לארבע שנים בטוטנהאם הוטספר מהפרמייר ליג. בעונה זו השתייך פקהארט לאקדמיה של טוטנהאם הוטספר, וערך עשרים הופעות בקבוצת הנוער וכבש במהלכן 19 שערים, בהמשך העונה ערך 12 הופעות במדי קבוצת המילואים. בנובמבר 2006 כבש שער בהופעת הבכורה שלו במדי הקבוצה הבוגרת במשחק הידידות מול לאנס. אך במהלך העונה סבל מפציעה שעצרה את פריצתו במועדון.
באוגוסט 2008 הושאל פקהארט לסאות'המפטון מליגת המשנה האנגלית. ב-14 בספטמבר ערך פקהארט את הופעת הבכורה שלו בהפסד 1–4 לקווינס פארק ריינג'רס, ואת שער הבכורה שלו כבש בתיקו 2–2 מול איפסוויץ' טאון. לאורך תקופת ההשאלה ערך פקהארט תשע הופעות במהלכן כבש חמישה שערים. בסיום ההשאלה חזר לטוטנהאם הוטספר, אך הושאל מיד לאחר מכן לסלביה פראג מליגת העל הצ'כית, במדיה ערך 13 הופעות וכבש חמישה שערים.
ב-12 בינואר 2010 חתם פקהארט לשלוש וחצי שנים ביבלונץ מליגת העל הצ'כית. פקהארט כבש 15 שערים ב-29 הופעות, ובעקבות כך הושאל בחלון העברות של החורף של עונת 2010/2011 לספרטה פראג עד סוף העונה. לאורך תקופת ההשאלה ערך פקהארט תשע הופעות במהלכן כבש שבעה שערים.
בעונת 2011/2012 חתם פקהארט לשלוש שנים בנירנברג מבונדסליגה הגרמנית. פקהארט לא הצליח להטביע את חותמו בקבוצה כאשר ב-88 הופעות כבש 14 שערים. ב-28 באוגוסט 2014 חתם פקהארט לשלוש שנים באינגולשטאדט 04 מהבונדסליגה השנייה. פקהארט לא להצליח להתאקלם בקבוצה, וערך רק 17 הופעות כשבמהלכן לא הצליח לכבוש.
ב-1 בפברואר 2016 חתם פקהארט לשנה וחצי בא.א.ק. אתונה מליגת העל היוונית. ב-4 בפברואר ערך פקהארט את הופעת הבכורה שלו בתיקו 1–1 מחוץ מול אירקליס סלוניקי. בהמשך העונה כבש צמד בניצחון על פאניוניוס, ובתום העונה זכה פקהארט עם א.א.ק. אתונה בגביע היווני.
ב-21 ביולי 2017 הגיע פקהארט לישראל וחתם לשלוש שנים במדי האלופה הפועל באר שבע. את שער הבכורה שלו במדי הקבוצה כבש פקהארט במשחק אלוף האלופים בו גברה הפועל באר שבע 4–2 על בני יהודה. במחזור הראשון של עונת 2017/2018 כבש את שער הבכורה שלו בליגת העל, בתיקו 1–1 מול מכבי נתניה. בסך הכל כבש עשרה שערי ליגה בעונה זו, ובסופה זכה עם הקבוצה באליפות.
בתחילת עונת 2018/2019 שותף פקהארט במשחק אחד במוקדמות ליגת האלופות ובמשחק אחד במוקדמות הליגה האירופית, אך ב-14 באוגוסט 2018 עזב את הפועל באר שבע וחתם בקבוצת לאס פאלמס מליגת המשנה בספרד.
ב-10 בפברואר 2020 חתם פקהארט לשנתיים וחצי בלגיה ורשה מליגת העל הפולנית.
ב-11 באוגוסט 2022 חתם פקהארט בגזינטפ הטורקית.
קריירה > נבחרת צ'כיה

פקהארט ייצג את ארצו בכל הנבחרות, והוא מחזיק בשיא מלך השערים של נבחרת צ'כיה עד גיל 21 בכל הזמנים, עם 17 שערים. בשנת 2007 פקהארט ייצג את ארצו בגביע העולם בכדורגל עד גיל 20 שנערך בקנדה, פקהארט היה השחקן הכי צעיר בטורניר כשעוד לא מלאו לו 18 שנים. פקהארט שיחק בכל שבעת המשחקים בטורניר, כולל הגמר בו הפסידה צ'כיה 1–2 לנבחרת ארגנטינה. בנוסף, ייצג את נבחרת צ'כיה הצעירה באליפות אירופה.
ב-22 במאי 2010 ערך פקהארט את הופעת הבכורה שלו בנבחרת צ'כיה הבוגרת, בהפסד 1–2 לנבחרת טורקיה. ב-12 באוקטובר 2014 כבש פקהארט את שער הבכורה שלו, בניצחון 3–1 על נבחרת מלטה במסגרת מוקדמות מונדיאל 2014.
תארים

הגביע היווני: 2015/2016
אליפות: 2017/2018
אלוף האלופים: 2017/2018
ליגת העל הפולנית: 2019/2020, 2020/2021
הגביע הפולני: 2023
השחקן הכי צעיר בכל הזמנים ששיחק בגביע העולם בכדורגל עד גיל 20
מלך השערים בכל הזמנים של נבחרת צ'כיה עד גיל 21 - 17 שערים
הערות שוליים

↑  שירי אלג'ם, ‏רשמי: פקהארט חתם לשלוש עונות בהפועל ב"ש, באתר ערוץ הספורט, 21 ביולי 2017
| נבחרת צ'כיה – יורו 2012 |
| --- | --- | --- |
|  1 צ'ך •  2 גברה סלאסי •  3 קאדלץ •  4 סוכי •  5 הובניק •  6 סיבוק •  7 נציד •  8 לימברסקי •  9 רזק •  10 רוסיצקי •   11 פטרז'לה •  12 ראיטורל • 13 פלאשיל •  14 פילאר • 15 בארוש • 16 לשטובקה • 17 הובשמן • 18 קולר • 19 ייראצ'ק • 20 פקהארט • 21 לאפאטה • 22 דרידה • 23 דרובני • מאמן: בילק |  1 צ'ך •  2 גברה סלאסי •  3 קאדלץ •  4 סוכי •  5 הובניק •  6 סיבוק •  7 נציד •  8 לימברסקי •  9 רזק •  10 רוסיצקי •   11 פטרז'לה •  12 ראיטורל • 13 פלאשיל •  14 פילאר • 15 בארוש • 16 לשטובקה • 17 הובשמן • 18 קולר • 19 ייראצ'ק • 20 פקהארט • 21 לאפאטה • 22 דרידה • 23 דרובני • מאמן: בילק | צ'כיה |
| נבחרת צ'כיה – יורו 2020 |
| --- | --- | --- |
|  1 ואצליק •  2 קדראבק •  3 צ'לוסטקה •  4 בראבץ •  5 צופאל •  6 קאלאס •  7 ברק •  8 דרידה •  9 הולש •  10 שיק •   11 קרמנצ'יק •  12 מסופוסט • 13 שבצ'יק •  14 ינקטו • 15 סוצ'ק • 16 מנדוס • 17 זימה • 18 בוריל • 19 הלוז'ק • 20 וידרה • 21 קראל • 22 מאתיו • 23 פבלנקה • 24 פקהארט • 25 פשק • 26 סאדילק • מאמן: שילהאבי |  1 ואצליק •  2 קדראבק •  3 צ'לוסטקה •  4 בראבץ •  5 צופאל •  6 קאלאס •  7 ברק •  8 דרידה •  9 הולש •  10 שיק •   11 קרמנצ'יק •  12 מסופוסט • 13 שבצ'יק •  14 ינקטו • 15 סוצ'ק • 16 מנדוס • 17 זימה • 18 בוריל • 19 הלוז'ק • 20 וידרה • 21 קראל • 22 מאתיו • 23 פבלנקה • 24 פקהארט • 25 פשק • 26 סאדילק • מאמן: שילהאבי | צ'כיה |
| --- | --- |
בקרת זהויות :  PLWABN: 9811986710205606  VIAF: 3745161881838334100009   WorldCat (עם VIAF): 3745161881838334100009
תהילים פ"ו

תהילים פ"ו הוא המזמור ה-86 בספר תהילים ומיוחס לדוד המלך. קריאת הפרק הומלצה בספרי הסגולות כמועילה למי שיש לו רוח רעה.
תוכן המזמור

מזמור פ"ו מורכב משבעה עשר פסוקים ומחולק לארבעה חלקים:
תוכן המזמור > א'-ז'

הזמור נפתח בבקשת המשורר מאלוהים שיקשיב לו את ושישמע את תפילתו: "הַטֵּה ה' אׇזְנְךָ עֲנֵנִי כִּי עָנִי וְאֶבְיוֹן אָנִי" (א'). המשורר מתפלל לאלוהים ומבקש שישמח אותו: "שַׂמֵּחַ נֶפֶשׁ עַבְדֶּךָ כִּי אֵלֶיךָ אֲדֹנָי נַפְשִׁי אֶשָּׂא" (ד'). חלקו הראשון של המזמור מסתיים בחזרתו של המשורר על בקשתו מאלוהים שישמע לתפילתו: "הַאֲזִינָה ה' תְּפִלָּתִי וְהַקְשִׁיבָה בְּקוֹל תַּחֲנוּנוֹתָי" (ו').
תוכן המזמור > ח'-י"א

חלקו השני של המזמור נפתח בהצהרת המשורר על גדולתו של אלוהים: "אֵין כָּמוֹךָ בָאֱלֹהִים אֲדֹנָי וְאֵין כְּמַעֲשֶׂיךָ" (ח') ושכל העמים עובדים אותו ומכבדים אותו: "כׇּל גּוֹיִם אֲשֶׁר עָשִׂיתָ יָבוֹאוּ וְיִשְׁתַּחֲווּ לְפָנֶיךָ אֲדֹנָי וִיכַבְּדוּ לִשְׁמֶךָ" (ט'), "כִּי גָדוֹל אַתָּה וְעֹשֵׂה נִפְלָאוֹת אַתָּה אֱלֹהִים לְבַדֶּךָ" (י').
חלקו השני של המזמור מסתיים בבקשת המשורר מאלוהים שיראה לו את הדרך הנכונה איך להתנהג כך שיוכל המשורר לעבוד את אלוהים בלב שלם: "הוֹרֵנִי ה' דַּרְכֶּךָ אֲהַלֵּךְ בַּאֲמִתֶּךָ יַחֵד לְבָבִי לְיִרְאָה שְׁמֶךָ" (י"א).
תוכן המזמור > י"ב-י"ג

בחלקו השלישי של המזמור אומר המשורר כי לאחר שיושיע אותו אלוהים, הוא יודה לו: "אוֹדְךָ אֲדֹנָי אֱלֹהַי בְּכׇל לְבָבִי וַאֲכַבְּדָה שִׁמְךָ לְעוֹלָם" (י"ב), "כִּי חַסְדְּךָ גָּדוֹל עָלָי וְהִצַּלְתָּ נַפְשִׁי מִשְּׁאוֹל תַּחְתִּיָּה" (י"ג).
תוכן המזמור > י"ד-י"ז

בחלקו האחרון של המזמור המשורר חוזר לבקשתו הראשונה, ומזכיר שונאיו שקמים עליו להורגו ולא מפחדים מתגובת אלוהים: "אֱלֹהִים זֵדִים קָמוּ עָלַי וַעֲדַת עָרִיצִים בִּקְשׁוּ נַפְשִׁי וְלֹא שָׂמוּךָ לְנֶגְדָּם" (י"ד), ובגלל זאת הוא מבקש עזרה ונחמה מאלוהים: "פְּנֵה אֵלַי וְחָנֵּנִי תְּנָה עֻזְּךָ לְעַבְדֶּךָ וְהוֹשִׁיעָה לְבֶן אֲמָתֶךָ" (ט"ז), "עֲשֵׂה עִמִּי אוֹת לְטוֹבָה וְיִרְאוּ שֹׂנְאַי וְיֵבֹשׁוּ כִּי אַתָּה ה' עֲזַרְתַּנִי וְנִחַמְתָּנִי" (י"ז).
בתרבות > מוזיקה ישראלית

כי אליך אקרא כל היום, בריו חקשור
שמח נפש עבדך, אליאב חורי
בתרבות > מוזיקה חסידית

הורני - יעקב יהודה דסקל באלבומו נאר מיט אמונה.
הורני ה' דרכך, פרחי טורונטו.
כי אתה, לחן של ר' משה גולדמן, באלבום לנצח של מחנה שלווה.
אודך ה' אלוקי, ניגון שהולחן על ידי הרב יוסף יצחק ליפסקר, ומושר בחסידות חב"ד, הניגון הולחן על המילים: "אוֹדְךָ ה' אֱלֹקַי בְּכָל לְבָבִי וַאֲכַבְּדָה שִׁמְךָ לְעוֹלָם. כָּל גּוֹיִם אֲשֶׁר עָשִׂיתָ יָבוֹאוּ וְיִשְׁתַּחֲווּ לְפָנֶיךָ ה' וִיכַבְּדוּ לִשְׁמֶךָ. כִּי גָדוֹל אַתָּה וְעֹשֵׂה נִפְלָאוֹת אַתָּה אֱלֹקִים לְבַדֶּךָ. שַׂמֵּחַ נֶפֶשׁ עַבְדֶּךָ כִּי אֵלֶיךָ ה' נַפְשִׁי אֶשָּׂא" לרגל יום הולדתו ה-85 של הרבי מליובאויטש.
אדדך ה' אלוקי - לחן של חיים בנט וביצוע של שלמה כהן ומקהלת רננו חסידים באלבום אוהבי ה'.
פנה אלי - לחן של שמשי ניימן באלבום נחמה.
בפסוק "כי גדול אתה ועושה נפלאות אתה אלוקים לבדך" משולב בשיר ברוך השם בלחן של שמשי ניימן באלבום נחמה.
הערות שוליים

↑  כל הסגולות הטמונות בפרקי תהילים, באתר מוקד תהילים ארצי, ‏כ"א בתמוז ה'תש"פ
↑  הורני ה' דרכך, פרחי טורונטו, להאזנה באתר יוטיוב.
↑  אודך ה' אלוקי, הניגון להאזנה.
תפליט פלאורלי

| --- | --- |

 תחום:  רפואת ריאות 
 קישורים ומאגרי מידע
 eMedicine:  299959 
 MeSH:  D010996
 סיווגים
 ICD-10:  J90, J91 
 ICD-11:  CB27 
 
תפליט פלאורלי בצילום רנטגן
תפליט פְּלֶאוּרָלִי (נקרא גם: תפליט קרום הריאה או תפליט אֶדרי; באנגלית: Pleural Effusion) הוא הצטברות של נוזל (תפליט) בחלל האֶדֶר (פְּלֶאוּרַה) העוטף את הריאות. הצטברות נוזל בחלל זה מעידה על קיומה של פתולוגיה, היכולה לנבוע כתוצאה ממספר סיבות, כגון אי ספיקת לב, זיהומים שונים וכן סרטן.
חלל האדר

האדר הוא קרום נסיובי כפול העוטף את הריאות. בין שני קרומי האדר נמצא חלל פוטנציאלי בשם חלל האדר. במצב רגיל יש בחלל האדר מעט מאוד נוזל, המשמש כחומר סיכוך בין שני הקרומים. בקרב אנשים בריאים, הנוזל נכנס לחלל בשתי דרכים מרכזיות. האחת, דרך נימים באדר הדפני ובאדר הריאה. השנייה, דרך חלל הבטן מחורים קטנים הנמצאים בסרעפת.
נוזל זה נספג בחזרה דרך המערכת הלימפטית, אשר מסוגלת לספוג עד פי 20 יותר מהנוזל המיוצר באופן נורמלי. הסיבה להצטברות נוזל בחלל זה, מעבר לרגיל, נעוצה בכך שיצור הנוזל או כמותו, עולים על יכולת ספיגת הנוזל בחזרה.
אבחון סוג הנוזל

קביעת סוג הנוזל מסייעת רבות לאבחנה הסופית ולטיפול. על מנת לקבוע את סוג הנוזל, יש צורך לבצע ניקור פלאורלי ("תורקוצנטזיס") ולבחון מרכיבים שונים בנוזל במעבדה.
אבחון סוג הנוזל > שלב ראשון- טרנסודט או אקסודט

סוג הנוזל מתחלק ברמה העיקרית לשני תתי סוגים- נוזל שהוא טרנסודט, כלומר עני בחלבונים, ונוזל שהוא אקסודט- עשיר בחלבונים. נוזל מסוג טרנסודט מתהווה בחלל האדר לאור גורמים סיסטמיים (הכוונה- מחלות סיסטמיות ולא מקומיות הקשורות לריאות) שהעיקריים ביניהם הם אי ספיקת לב ושחמת הכבד, או תסמונת נפרוטית. נוזל מסוג אקסודט מתהווה בחלל האדר בגלל גורמים מקומיים המתהווים בריאות ומביאים ליצירת נוזל זה- הסיבות העיקריות הן דלקת ריאות חיידקית, ממאירות (סרטן), זיהום ויראלי ותסחיף ריאתי, אולם קיימות סיבות רבות ונוספות להתהוות נוזל אקסודטיבי- גם בעיות גינקולוגיות, כגון תסמונת מיי- Meigh syndrome המקושרת עם גידול שחלתי שפיר, או תסמונת גירוי יתר שחלתי הנוצרת לאור טיפולי הפריה, יכולות להביא לתפליט פלאורלי, כמו גם שימוש בתרופות.
האבחנה בין נוזל שהוא טרנסודט לנוזל שהוא אקסודט נעשית על בסיס מדידת רמות החלבונים ולקטט דהידרוגנז- LDH בתפליט הפלאורלי לעומת רמתם בדם- ועל מנת שנוזל ייקרא "אקסודטיבי", כלומר עשיר בחלבונים, עליו לקיים לפחות אחד מן הקריטריונים הבאים:
חלבון בתפליט/חלבון בדם > 0.5
LDH בתפליט/LDH בדם > 0.6
רמות LDH בתפליט גבוהות יותר מ-2/3 מאשר הרמה הנורמלית הגבוהה ביותר בדם.
במידה והנוזל טרנסודטיבי, כלומר לא עונה על הקריטריונים הנ"ל, ככל הנראה הסיבה להיווצרות הנוזל קשורה במחלות רקע של המטופל, כגון אי ספיקת לב, שחמת הכבד או בעיות כלייתיות (נפרוזיס) ויש לטפל בבעיות הרקע כאמור.
במידה והנוזל מתגלה כאקסודט, יש להמשיך ולאבחנו כאמור להלן.
אבחון סוג הנוזל > שלב שני- אבחון נוזל אקסודטיבי

נוזל שאובחן כאקסודט צריך להישלח לבדיקות נוספות על מנת לבחון את הסיבה להיווצרותו. בדיקות אלו כוללות, בין היתר, רמות גלוקוז, עמילאז, בדיקות ציטולוגיות, תרביות וצביעה היסטולוגית וכן בדיקת מרקרים לשחפת כגון אדנוזין דאמינאז/אינטרפרון.
רמות עמילאז גבוהות באקסודט יכולות לנבוע מקרע בוושט, מתסנין שמקורו בלבלב, או כתוצאה מממאירות (סרטן).
רמות גלוקוז הנמוכות מ-60 מ"ג/ד"ל יכולות לנבוע כתוצאה מזיהומים חידקיים, ממאירות וכן גורמים נוספים (Rheumatoid pleuritis).
אם אין ממצאים תחת בדיקות נוספות אלו, ניתן לשקול ביצוע CT לצורך איתור של תסחיף ריאתי אשר יכול להיות הסיבה להיווצרות התפליט, למשל, או ביצוע תורקוסקופיה ונטילת ביופסיה.
| --- | --- |
בקרת זהויות :  LNB: 000295605 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תומאש סיבוק

תומאש סיבוק (בצ'כית: Tomáš Sivok; נולד ב-15 בספטמבר 1983) הוא כדורגלן צ'כי המשחק בצ'סקה בודייוביצה בעמדת הבלם.
קריירת מועדונים

סיבוק התחיל את הקריירה שלו במחלקת הנוער של דינמו צ'סקה בודייוביצה, ובקיץ 2002 חתם בספרטה פראג. בינואר 2003 הושאל בחזרה לצ'סקה בודייוביצה עד לסיום העונה. עם סיום עונת 2002/2003, סיבוק חזר לספרטה והפך לשחקן הרכב בקבוצה. בספטמבר 2005 הפך לקפטן הקבוצה.
בינואר 2007 סיבוק חתם באודינזה מהסרייה א' ל-4 וחצי שנים תמורת כ-2.5 מיליון לירה שטרלינג. בינואר 2008 סיבוק חזר לקדנציה שלישית בספרטה פראג עד לסיום העונה.
במאי 2008 נמכר לבשיקטש מליגת העל הטורקית בה חתם ל-4 שנים תמורת 4.7 מיליון אירו. בעונתו הראשונה בבשיקטש, סיבוק זכה עם המועדון בדאבל.
בקיץ 2015 חתם בבורסאספור.
ב-4 ביולי 2017, סיבוק חתם במכבי פתח תקווה בה ירוויח 350 אלף אירו לעונה, ובכך הפך לכדורגלן המשתכר ביותר בתולדות המועדון.
ב-2 בספטמבר 2019 סיבוק חתם בצ'סקה בודייוביצה מליגת העל הצ'כית.
קריירה בינלאומית

סיבוק שיחק בצעירותו בנבחרת הצעירה של צ'כיה בה שימש גם כקפטן. ב-3 בספטמבר 2005 ערך את הופעת הבכורה שלו בנבחרת הבוגרת בהפסד 2-0 לרומניה במסגרת מוקדמות מונדיאל 2006. ב-26 במאי 2010 סיבוק הבקיע את שער הבכורה שלו בנבחרת בניצחון 2-4 נגד ארצות הברית. סיבוק משמש כיום כקפטן הנבחרת.
תארים

ליגת העל הצ'כית: 2002/2003, 2004/2005
הגביע הצ'כי: 2004/2005, 2005/2006, 2007/2008
ליגת העל הטורקית: 2008/2009
הגביע הטורקי: 2008/2009
הערות שוליים

↑  מוטי פשכצקי, ‏תומאש סיבוק חתם במכבי פ"ת לשנתיים, באתר ערוץ הספורט, 4 ביולי 2017
| נבחרת צ'כיה – יורו 2008 |
| --- | --- | --- |
|  1 צ'ך •  2 גריגרה •  3 פולק •  4 גאלאשק •  5 קובאץ' •  6 יאנקולובסקי •  7 סיונקו •  8 פנין •  9 קולר •  10 סברקוש •   11 ולצ'ק •  12 פוספש • 13 קאדלץ •  14 יארולים • 15 בארוש • 16 בלאז'ק • 17 מטיובסקי • 18 סיבוק • 19 סקאצל • 20 פלאשיל • 21 אויפלושי • 22 רוזנהאל • 23 זיטקה • מאמן: ברוקנר |  1 צ'ך •  2 גריגרה •  3 פולק •  4 גאלאשק •  5 קובאץ' •  6 יאנקולובסקי •  7 סיונקו •  8 פנין •  9 קולר •  10 סברקוש •   11 ולצ'ק •  12 פוספש • 13 קאדלץ •  14 יארולים • 15 בארוש • 16 בלאז'ק • 17 מטיובסקי • 18 סיבוק • 19 סקאצל • 20 פלאשיל • 21 אויפלושי • 22 רוזנהאל • 23 זיטקה • מאמן: ברוקנר | צ'כיה |
| נבחרת צ'כיה – יורו 2012 |
| --- | --- | --- |
|  1 צ'ך •  2 גברה סלאסי •  3 קאדלץ •  4 סוכי •  5 הובניק •  6 סיבוק •  7 נציד •  8 לימברסקי •  9 רזק •  10 רוסיצקי •   11 פטרז'לה •  12 ראיטורל • 13 פלאשיל •  14 פילאר • 15 בארוש • 16 לשטובקה • 17 הובשמן • 18 קולר • 19 ייראצ'ק • 20 פקהארט • 21 לאפאטה • 22 דרידה • 23 דרובני • מאמן: בילק |  1 צ'ך •  2 גברה סלאסי •  3 קאדלץ •  4 סוכי •  5 הובניק •  6 סיבוק •  7 נציד •  8 לימברסקי •  9 רזק •  10 רוסיצקי •   11 פטרז'לה •  12 ראיטורל • 13 פלאשיל •  14 פילאר • 15 בארוש • 16 לשטובקה • 17 הובשמן • 18 קולר • 19 ייראצ'ק • 20 פקהארט • 21 לאפאטה • 22 דרידה • 23 דרובני • מאמן: בילק | צ'כיה |
| נבחרת צ'כיה – יורו 2016 |
| --- | --- | --- |
|  1 צ'ך •  2 קדראבק •  3 קאדלץ •  4 גברה סלאסי •  5 הובניק •  6 סיבוק •  7 נציד •  8 לימברסקי •  9 דוצ'קאל •  10 רוסיצקי •   11 פודיל •  12 שקודה • 13 פלאשיל •  14 קולר • 15 פאבלקה • 16 ואצליק • 17 סוכי • 18 שוראל • 19 קרייצ'י • 20 סקאלאק • 21 לאפאטה • 22 דרידה • 23 קובק • מאמן: ורבה |  1 צ'ך •  2 קדראבק •  3 קאדלץ •  4 גברה סלאסי •  5 הובניק •  6 סיבוק •  7 נציד •  8 לימברסקי •  9 דוצ'קאל •  10 רוסיצקי •   11 פודיל •  12 שקודה • 13 פלאשיל •  14 קולר • 15 פאבלקה • 16 ואצליק • 17 סוכי • 18 שוראל • 19 קרייצ'י • 20 סקאלאק • 21 לאפאטה • 22 דרידה • 23 קובק • מאמן: ורבה | צ'כיה |
תצוגה אלקטרופורטית

פיקסלים בתצוגה אלקטרופורטית מוצגים כשחורים או לבנים על פי השדה החשמלי שהם שרויים בו
תרשים של תצוגת אלקטרופוריזה צבעונית בשימוש במסנני צבע
תצוגה אלקטרופורטית (אנגלית: Electrophoretic Display) היא טכנולוגיית תצוגה היוצרת תמונות על גבי מסך על ידי סידור חלקיקי צבען צמיגיים וטעונים חשמלית, המורכבים ממולקולות גדולות שאינן מסיסות (חלקיקים קולואידיים), באמצעות הפעלה סלקטיבית של שדה חשמלי.
יתרונותיה של השיטה

לשיטה זו שני יתרונות בולטים: היא חסכונית בחשמל והקריאה בה נוחה כקריאה מנייר. החיסכון בחשמל נובע מכך שהיא צורכת חשמל רק כשהתצוגה משתנה.
גם למראה דמוי הנייר יתרון רב, בכך שהוא מאפשר קריאה ממושכת ללא התעייפות, והתצוגה ברורה גם לאור השמש. מסיבות אלו, הטכנולוגיה משמשת קוראי ספרים אלקטרוניים ומכונה לעיתים גם "נייר אלקטרוני", או "דיו אלקטרוני".
מנגנון הפעולה

היישום הפשוט ביותר של התצוגה האלקטרופורטית, כולל חלקיקי תחמוצת טיטניום, שקוטרם כמיקרומטר אחד, המורחפים בתוך שמן. לשמן מוסיפים צבע כהה, וחומרים פעילי שטח הגורמים לטעינת החלקיקים המורחפים. את התרחיף מניחים בין שני לוחות מוליכים, קדמי ואחורי, המרוחקים זה מזה 10 עד 100 מיקרומטר. שדה חשמלי המושרה ביניהם, גורם לחלקיקי התחמוצת להיצמד לאחד הלוחות, בהתאם לכיוון השדה. כאשר החלקיקים צמודים לצד הקדמי, נראה ההתקן לבן, בשל החזרת האור מחלקיקי התחמוצת. ואילו כאשר הם צמודים לצד האחורי, נראה ההתקן שחור, בשל הצבע שהוסף לשמן. על ידי חלוקה של התקן כזה לאזורים שניתן לשלוט בשדה בכל אחד מהם בנפרד ניתן ליצור מערך נקודות (Dot matrix) המשמש כצג. ניתן להציג באמצעות טכנולוגיה זו גם צבעים, כאשר מוסיפים פילטרים של צבעי RGB.
תכונת T של קשדן

תכונת T של קשדן היא תכונה של חבורה המתייחסת להצגות האוניטריות שלה. את התכונה הציע דוד קשדן ב-1968. חשיבותה של תכונת T בתורת ההצגות נובעת מן הקשרים הרבים שלה לתחומים אחרים בתורת החבורות.
לחבורה קומפקטית מקומית G יש תכונת T אם בכל הצגה אוניטרית שלה שאין לה וקטור אינווריאנטי, קיימים תת-קבוצה קומפקטית K ו- \ \epsilon >0 כך שלכל איבר g של K ולכל וקטור יחידה v במרחב ההצגה, מתקיים כי  \left\Vert gv-v\right\Vert >\epsilon .
תכונת T עוברת מחבורה לחבורות המנה שלה. אם G דיסקרטית ובת מנייה, אז תכונת T מכריחה אותה להיות חבורה נוצרת סופית. חבורה (קומפקטית מקומית) אבלית עם תכונת T היא קומפקטית. חבורות לי  \ \operatorname {SL} _{n}(\mathbb {R} ) ו-  \ \operatorname {SL} _{n}(\mathbb {Q} _{p}) מקיימות את תכונת T אם n>2, אבל לא עבור n=2. אם G חבורת לי ו- \ \Gamma  סריג שלה (כלומר תת-חבורה דיסקרטית עם קו-נפח סופי), שתיהן מקיימות את תכונת T יחדיו.
שר היער - מחווה למישל טרונייה

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 צייר:  יגאל תומרקין
 תאריך יצירה:  1985–1986
 טכניקה וחומרים:  תצריב צילומי, תחריט יבש, הדפס רשת, עיפרון חשמלי וסרגל
 ממדים בס"מ
 אורך:  56.5
 רוחב:  76.5
 נתונים על היצירה
 מפעל מייצר:  מרכז ברסטון לגרפיקה
"שר היער - מחווה למישל טרונייה" (1985–1986) היא סדרת הדפסים מאת האמן הישראלי יגאל תומרקין.
תיאור

סדרת ההדפסים "שר היער", המונה כ-12 עבודות, הודפסה בשנים 1985–1986 במרכז ברסטון לגרפיקה במהדורה של 20 עותקים (כ"א). תומרקין יצר את ההדפסים תוך צירוף פלטות שונות, חלקן חתוכות ומכופפות, שנוצרו בטכניקה של תחריט יבש ותצריב צילומי. כמו כן הוסיף לרוב ההדפסים דימוי של סרגל עשוי עץ. בחלק מן ההדפסים אף נעשה שימוש בהדפס רשת ובעיפרון חשמלי.
העבודות מהוות תגובה לספרו של הסופר הצרפתי מישל טורנייה, שראה אור בעברית בשנת 1982. ספרו של טרונייה מתאר אנרכיסט ושבוי מלחמה צרפתי בתקופת מלחמת העולם השנייה. שמו של הספר קשור אל השיר "שר היער" (1782) מאת יוהאן וולפגנג פון גתה, המתארת רכיבה לילית של אב עם בנו. במהלך הרכיבה רואה הבן את דמותו של שר היער, ייצור מיסטי, ההורג אותו בסיומו של המסע הלילי.
תומרקין משתמש בשלושה מוטיבים עיקריים בסדרה: תיאור האב הרוכב עם בנו, ראש של אייל צלוב וכן תצלומים של גרמניה הנאצית ושל השואה. סגנון ההדפסים אופייני ליצירתו של תומרקין והוא מאופיין בקומפוזיציה קולאז'ת ובשימוש בחללים נגטיבים.
הערות שוליים

↑  טורנייה, מישל, שר היער, שוקן, תל אביב, 1982
| יגאל תומרקין |
| --- | --- | --- |
| פיסול | שעון בארוקי (1957) • דיוקן האמן כלוחם צעיר (1965) • דיוקן האמן כפילוקטטס צעיר (1966) • אנדרטת השלום (1966) הכניסיני תחת כנפך (1966) • הוא הלך בשדות (1967) • סדרת האסטרונאוטים • מצפור ערד (1968) • קצבים (1969-1968) • עידן המדע (1969) • מלנכוליה (פסל) (1972) • גן שעוני השמש (1972) • התרחשויות (1972) • קיר רפלקטיבי (1978-1975) • השיר על האדמה (1978) • מחווה לרוברט קאפה (1985) • שבת של מכשפות (1988) • ?Macht Arbeit Frei ‏(1992) • שבעת עמודי החכמה שלי (1992) |  |
| ציור והדפס | פאניקה אודות מכנסיים (1961) • דיוקן עצמי 1975 (1975) • פייטה, פייר פאולו פאזוליני (1979) • קרב העיוורים והחזירה - להיינריך פון קלייסט (1979) • מחווה לקולנוע (1979) • שר היער - מחווה למישל טרונייה (1986-1985) • סוס העץ מיכאל (1987) |  |
| אנדרטאות | ביג צ'יף (1968) • אנדרטת הבקעה (1972) • אנדרטה לנופלים (אשקלון) (1972) • אנדרטה לשואה ולתקומה (1975) • אנדרטה לזכר חללי המשחתת אילת (1994) |  |